Oʻzbekiston Respublikasi Ichki ishlar vazirligining Malaka oshirish instituti faoliyatini tashkil etish chora-tadbirlari toʻgʻrisida
(resolution, 2021-11-16)

Oʻzbekiston Respublikasi Prezidentining “Ichki ishlar organlari boshqaruv, nazorat va shaxsiy tarkib bilan ishlashning samarali tizimini joriy etish boʻyicha chora-tadbirlar toʻgʻrisida” 2018-yil 23-avgustdagi PQ-3919-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Ichki ishlar vazirligi Akademiyasining malaka oshirish fakulteti, akademik litseylar bilan ishlash boʻlimi, modellashtirish va simulatsiya markazi hamda pedagogik kadrlar tayyorlash kursi negizida Oʻzbekiston Respublikasi Ichki ishlar vazirligining Malaka oshirish instituti (keyingi oʻrinlarda Malaka oshirish instituti deb ataladi) tashkil etilgani maʼlumot uchun qabul qilinsin. 2. 2019-2020-yillarda Oʻzbekiston Respublikasi Ichki ishlar vazirligi Malaka oshirish institutining oʻquv moddiy-texnika bazasini mustahkamlash hamda bino va inshootlarini kapital taʼmirlash boʻyicha chora-tadbirlar dasturi ilovaga muvofiq tasdiqlansin. 3. Belgilansinki: Oʻzbekiston Respublikasi Ichki ishlar vazirligi Malaka oshirish instituti faoliyatiga umumiy rahbarlik qiladi; Malaka oshirish instituti ichki ishlar organlarining jamoat xavfsizligini taʼminlash faoliyati uchun serjantlar tarkibi xodimlarini maxsus kasbiy tayyorlash, safdor va ofitserlar tarkibidagi lavozimlarga birinchi marta tayinlangan xodimlarni boshlangʻich kasbiy tayyorlash, shuningdek, “Oʻquv-karyera jarayoni” tizimi asosida xodimlarni uzluksiz qayta tayyorlash va malakasini oshirish bilan bogʻliq faoliyatni amalga oshiruvchi yuridik shaxs maqomiga ega boʻlgan taʼlim muassasasi hisoblanadi. 4. Oʻzbekiston Respublikasi Ichki ishlar vazirligi Malaka oshirish institutini Toshkent shahar, Bektemir tumani, H. Boyqaro koʻchasi, 27 A-uy manzilidagi bino va inshootlar korpuslariga joylashtirsin. 5. Malaka oshirish instituti Oʻzbekiston Respublikasi Oliy attestatsiya komissiyasining yuridik sohadagi ilmiy tadqiqot ishlarining natijalari boʻyicha tayyorlangan avtoreferatlarni bir nusxadan bepul oluvchi tashkilotlar roʻyxatiga kiritilsin. 6. Oʻzbekiston Respublikasi Ichki ishlar vazirligi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda bir oy muddatda Malaka oshirish institutining Ichki ishlar vazirligi barcha akademik litseylaridagi filiallarini (auditoriyalarini) oʻquv jarayoni talablarini hisobga olgan holda, zamon talablari asosida taʼmirlanishi va eng zamonaviy oʻquv-texnika vositalari bilan jihozlanishini, shuningdek, 2019-yil 1-sentabrga qadar Malaka oshirish institutining masofadan (elektron) oʻqitish taʼlim tizimiga ulanishini taʼminlasin. 7. Oʻzbekiston Respublikasi Ichki ishlar vazirligi Malaka oshirish institutini avtotransport vositalari, zamonaviy axborot-kommunikatsiya texnologiyalari, aloqa va maxsus texnika vositalari, shuningdek oʻquv jarayoni uchun zarur boʻlgan boshqa jihozlar bilan taʼminlash meʼyorlarini ikki hafta muddatda ishlab chiqsin va tasdiqlasin. 8. Belgilansinki, ushbu qarorda nazarda tutilgan tadbirlarni amalga oshirish bilan bogʻliq xarajatlar Oʻzbekiston Respublikasi Ichki ishlar vazirligining asoslangan hisob-kitoblari boʻyicha har yili ajratiladigan budjet mablagʻlari, Ichki ishlar vazirligining budjetdan tashqari mablagʻlari, shuningdek, qonun hujjatlari bilan taqiqlanmagan boshqa manbalar doirasida amalga oshiriladi. 9. Oʻzbekiston Respublikasi Qurilish vazirligi Malaka oshirish instituti obyektlarida amalga oshiriladigan loyiha-smeta hujjatlarini davlat ekspertizasidan oʻtkazsin va qurilish-montaj ishlarining sifati boʻyicha davlat arxitektura-qurilish nazoratini oʻrnatsin. 10. Oʻzbekiston Respublikasi Ichki ishlar vazirligi boshqa manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 11. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ raisi A.J. Ramatov va Oʻzbekiston Respublikasi ichki ishlar vaziri P.R. Bobojonov zimmasiga yuklansin. T/r Tadbir nomi Moliyalashtirish manbalari* Ijro muddati Masʼul ijrochilar I. Tinglovchilar uchun maishiy sharoitlar yaratish maqsadida binolarni kapital taʼmirlash va jihozlash tadbirlari 1. 1. Malaka oshirish instituti binosining oʻquv auditoriyalari, xizmat xonalari, maʼrifat va maʼnaviyat markazi, konferens zali, axborot-resurs markazi, masofadan oʻqitish markazi, innovatsion-pedagogik texnologiyalar markazi, kompyuter xonalari, tashqi va ichki fasadlari, tom hamda boshqa yordamchi xonal�rini kapital taʼmirlash. 2. Eshik, rom, isitish, sovuq-issiq suv, kanalizatsiya tizimini, elektr simlar va kabellarini yangilash, qoʻriqlash-yongʻin signalizatsiyasini oʻrnatish. 3. Har bir qavatda hojatxona qurish va mavjudlarini meʼyor talablari asosida sanitariya-gigiyena qoidalariga toʻliq javob beradigan holatga keltirish. 4. Oʻt oʻchirish va boshqa vositalar bilan jihozlash. Ichki ishlar vazirligiga har yili budjetdan ajratiladigan mablagʻlar 2019-yil 1-may Ichki ishlar vazirligi, Moliya vazirligi, Qurilish vazirligi 2. Malaka oshirish institutini eng zamonaviy interaktiv doska, videoproyektor, audio-video apparatlar, mebellar, sovutgich (konditsioner)lar, elektr yoritish vositalari, pardalar, zamonaviy va kattalar uchun mos oʻquv partalari va boshqalar bilan jihozlash. Ichki ishlar vazirligiga har yili budjetdan ajratiladigan mablagʻlar 2019-yil 1-may Ichki ishlar vazirligi, Moliya vazirligi 3. Malaka oshirish instituti hududining butun perimetri boʻylab videokuzatuv uskunalarini oʻrnatish. Ichki ishlar vazirligining budjetdan tashqari mablagʻlari 2019-yil yanvar Ichki ishlar vazirligi 4. “E” maʼmuriy bino oʻrnida ikki qavatli bino qurish. Uning birinchi qavatida avtomobil parkini, ikkinchi qavatida esa zamonaviy maʼrifat va maʼnaviyat markazini tashkil etish. Shuningdek, “G” maʼmuriy binoning tergov hibsxonasi joylashgan birinchi qavatini taʼmirlash. Ichki ishlar vazirligiga har yili budjetdan ajratiladigan mablagʻlar 2020-yil 1-sentabr Ichki ishlar vazirligi, Moliya vazirligi, Qurilish vazirligi 5. Malaka oshirish institutini transport vositalari bilan taʼminlash (yengil avtotransport, avtobus, yuk avtomobillari). Ichki ishlar vazirligiga har yili budjetdan ajratiladigan mablagʻlar 2019-yil yanvar — may Ichki ishlar vazirligi, Moliya vazirligi II. Axborot-kommunikatsiya texnologiyalarini tatbiq etish, auditoriya fondini zamonaviy texnika vositalari bilan taʼminlash 6. Har bir oʻquv, xizmat va boshqa xonalarni oʻqitishning zamonaviy oʻquv-texnik vositalari, shuningdek, eng zamonaviy kompyuterlar bilan jihozlash (kompyuterlar, printerlar, skanerlar, raqamli proyektorlar va foto-video-apparatlar, interfaol doskalar, planshetlar, televizorlar, elektron tablo, ovoz kuchaytirgichlar, shuningdek, WiFi-router va SDSL modemlar, server va boshqalar). Ichki ishlar vazirligiga har yili budjetdan ajratiladigan mablagʻlar 2019-yil 1-may Ichki ishlar vazirligi, Axborot texnologiyalari va kommunikatsiyalarini rivojlantirish vazirligi 7. Masofadan (elektron) oʻqitish, videokonferensaloqa, lokal tarmoq va boshqalarning sifatli ishlashi uchun Internetga optik tolali kabel orqali ulanish. Ichki ishlar vazirligiga har yili budjetdan ajratiladigan mablagʻlar 2019-yil 1-sentabr Ichki ishlar vazirligi 8. Elektron hujjatlarning aylanishini taʼminlash va Internet tarmogʻidan unumli foydalanish uchun Malaka oshirish institutining barcha kompyuter texnikasini yagona lokal tarmoqqa ulash. Ichki ishlar vazirligiga har yili budjetdan ajratiladigan mablagʻlar 2019-yil 1-sentabr Ichki ishlar vazirligi 9. Masofadan (elektron) oʻqitishni yoʻlga qoʻyish uchun eng zamonaviy (MOODLE kabi) tizimni oʻrnatish va unga IIVning akademik litseylaridagi filiallarni ham ulash. Ichki ishlar vazirligiga har yili budjetdan ajratiladigan va mahalliy budjet mablagʻlari 2019-yil 1-dekabr Ichki ishlar vazirligi, Axborot texnologiyalari va kommunikatsiyalarini rivojlantirish vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 10. Videokonferensaloqa tizimi bilan jihozlangan lokal va hududlararo (IIVning joylardagi akademik litseylari) auditoriyalar tarmogʻini yaratish. Ichki ishlar vazirligining budjetdan tashqari mablagʻlari 2019-yil 1-dekabr Ichki ishlar vazirligi 11. Axborot-resurs markazining umumiy, maxsus va elektron kutubxona seksiyalarini yaratish, ularni oʻquv adabiyotlari, oʻquv-texnika vositalari (infokiosk, kompyuterlar va boshqalar) va mebellar (kitob javonlari, qulay stol-stullar va boshqalar) bilan jihozlash. Ichki ishlar vazirligiga har yili budjetdan ajratiladigan mablagʻlar 2019-yil 1-may Ichki ishlar vazirligi, Oliy va oʻrta maxsus taʼlim vazirligi 12. Barcha oʻquv auditoriyalarini oʻquv jarayoni sifatini nazorat qilish uchun yagona videokuzatuv tizimiga ulash. Ichki ishlar vazirligining budjetdan tashqari mablagʻlari 2019-yil 1-sentabr Ichki ishlar vazirligi 13. Axborot-kommunikatsiya texnologiyalari kafedrasi qoshida kompyuterlashtirilgan interaktiv oʻquv-metodik xona va bilimlarni nazorat qilish markazini tashkil etish va jihozlash. Ichki ishlar vazirligiga har yili budjetdan ajratiladigan mablagʻlar 2019-yil 1-sentabr Ichki ishlar vazirligi, Axborot texnologiyalari va kommunikatsiyalarini rivojlantirish vazirligi 14. Avtomatlashtirilgan telefon stansiyasini tashkil etish va barcha binolarni, shuningdek, xizmat xonalarini aloqa vositalari bilan jihozlash. Ichki ishlar vazirligiga har yili budjetdan ajratiladigan mablagʻlar 2019-yil 1-may Ichki ishlar vazirligi